Μάνη (βιβλίο)

Η Μάνη (πρωτότυπος τίτλος: Mani: Travels in the Southern Peloponnese) είναι ένα ταξιδιωτικό βιβλίο του Άγγλου συγγραφέα Πάτρικ Λι Φέρμορ, που εκδόθηκε το 1958. Καλύπτει το ταξίδι του με τη σύζυγό του Τζόαν και τον φίλο τους Ζαν Φίλντινγκ στη χερσόνησο της Μάνης, στην Πελοπόννησο.

 Ταξίδι 
Το βιβλίο εξιστορεί τα ταξίδια του ζεύγους Λι Φέρμορ στη χερσόνησο της Μάνης στην Πελοπόννησο. Εκείνη την εποχή, η περιοχή θεωρούνταν αφιλόξενη και ήταν απομονωμένη από το μεγαλύτερο μέρος της υπόλοιπης Ελλάδας λόγω των γεωγραφικών ιδιομορφιών της. Τα βουνά του Ταΰγετου κατεβαίνους μέχρι τη μέση της χερσονήσου, περιορίζοντας τους περισσότερους οικισμούς σε μικρά χωριά πάνω ή κοντά στην ακτή. Το ταξίδι ξεκινά από την περιοχή κοντά στην Καλαμάτα και συνεχίζεται νότια κατά μήκος της ακτογραμμής της Μάνης (κυρίως με βάρκα ή καΐκι), καταλήγοντας στο Γύθειο.

Το βιβλίο του Λι Φέρμορ δεν αναφέρει σχεδόν ποτέ τους ίδιους τους ταξιδιώτες και σπάνια εμβαθύνει σε εμπειρίες πρώτου προσώπου. Μεγάλο μέρος του βιβλίου επικεντρώνεται στην ιστορία των Μανιατών και της ευρύτερης θέσης τους στην ελληνική και ευρωπαϊκή ιστορία. Το μεσαίο τμήμα του βιβλίου περιέχει μεγάλες παρεκβάσεις για την ιστορία της τέχνης, την αγιογραφία, τη θρησκεία και τον μύθο στη μανιάτικη κοινωνία. Το βιβλίο μιλά για κουρσάρους, για τον Ορφέα στην όχθη του Αχέροντα, για τους Μανιάτες που γλεντούν επειδή γεννήθηκε αγόρι, για εικόνες από τον ξερό τόπο, για μάρμαρα της αρχαιότητας, για ξωκκλήσια.

Η μέλλουσα σύζυγός του, Τζόαν, συνόδευσε τον Λι Φέρμορ στο ταξίδι και τράβηξε μια σειρά από φωτογραφίες για την πρώτη έκδοση του βιβλίου.

Το εξώφυλλο του βιβλίου σχεδιάστηκε από τον Τζον Κράξτον.

 Απήχηση 
Η Μάνη αναφέρεται ενίοτε ως συνοδευτικός τόμος του βιβλίου του Λι Φέρμορ Ρούμελη: Ταξίδια στη Βόρεια Ελλάδα.

 Μετάφραση 
Η Μάνη μεταφράστηκε στα ελληνικά από τον πρωσωπικό φίλο του Λι Φέρμορ και μελλοντικό πρωθυπουργό Τζαννή Τζαννετάκη ενώ βρισκόταν σε εξορία που του είχε επιβληθεί από την ελληνική στρατιωτική χούντα. Η μετάφραση αναθεωρήθηκε μετά την κυκλοφορία του βιβλίου από τον Λι Φέρμορ ο οποίος πρόσθεσε ένα ακόμη κεφάλαιο για την ελιά.Cooper, Artemis Patrick Leigh Fermor: An Adventure (John Murray, 2012) p349-50

 Τα τελευταία χρόνια 
Ο Πάτρικ και η Τζόαν Λι Φέρμορ εγκαταστάθηκαν αργότερα στη χερσόνησο της Μάνης, ζώντας σε ένα σπίτι κοντά στην Καρδαμύλη που σχεδίασαν και έχτισαν οι δυο τους.

 Παραπομπές 

Κατηγορία:Μάνη
Κατηγορία:Ταξιδιωτική λογοτεχνία
Κατηγορία:Βρετανική λογοτεχνία